CELEX: 62011CA0350
Language: bg
Date: 2013-07-04 00:00:00
Title: Дело C-350/11: Решение на Съда (първи състав) от 4 юли 2013 г. (преюдициално запитване от Rechtbank van eerste aanleg te Antwerpen — Белгия) — Argenta Spaarbank NV/Belgische Staat (Данъчно законодателство — Корпоративен данък — Приспадане за рисков капитал — Фиктивни лихви — Намаляване на сумата, която може да приспадат дружествата с обекти в чужбина, доходите на които са освободени по силата на спогодби за избягване на двойното данъчно облагане)

24.8.2013   
            
            
               BG
            
            
               Официален вестник на Европейския съюз
            
            
               C 245/3
            
         Решение на Съда (първи състав) от 4 юли 2013 г. (преюдициално запитване от Rechtbank van eerste aanleg te Antwerpen — Белгия) — Argenta Spaarbank NV/Belgische Staat
   (Дело C-350/11) (1)
   
   (Данъчно законодателство - Корпоративен данък - Приспадане за рисков капитал - Фиктивни лихви - Намаляване на сумата, която може да приспадат дружествата с обекти в чужбина, доходите на които са освободени по силата на спогодби за избягване на двойното данъчно облагане)
   2013/C 245/04
   Език на производството: нидерландски
   
      Запитваща юрисдикция
   
   Rechtbank van eerste aanleg te Antwerpen
   
      Страни в главното производство
   
   
      Жалбоподател: Argenta Spaarbank NV
   
      Ответник: Belgische Staat
   
      Предмет
   
   Преюдициално запитване — Rechtbank van eerste aanleg te Antwerpen — Тълкуване на член 49 ДФЕС — Данъчно законодателство — Корпоративен данък — Приспадане за рисков капитал („фиктивни лихви“) — Намаляване на подлежащата на приспадане сума по отношение на дружества с обекти в чужбина, чиито доходи са освободени от облагане по силата на спогодба за избягване на двойното данъчно облагане
   
      Диспозитив
   
   Член 49 ДФЕС трябва да се тълкува в смисъл, че не допуска национална правна уредба, по силата на която при изчисляването на приспадане, признато на дружество, което е неограничено данъчнозадължено лице в държава членка, нетната стойност на активите на постоянен обект, намиращ се в друга държава членка, не се взема предвид, когато по силата на спогодба за избягване на двойното данъчно облагане печалбата на този постоянен обект не подлежи на облагане в първата държава членка, а същевременно активите, предоставени на постоянен обект, намиращ се на територията на първата държава членка, се вземат предвид при изчисляване на приспадането.
   
      (1)  ОВ C 282, 24.9.2011 г.